
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 12.08.2026, ora 08.00 – 13.08.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 13.08.2026, ora 07.00
RÂURI
Institutul Naţional de Hidrologie și Gospodărire a Apelor (I.N.H.G.A.) a emis la data de 12.08.2026, la ora 11:00, Atenționarea hidrologică nr. 91 - COD GALBEN valabilă în intervalul 12.08.2026, ora 13:00-13.08.2026, ora 09:00, vizând: Scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE ATENŢIE, în bazinele hidrografice ale râurilor: Jiu, Olt, Argeş şi Ialomiţa.

Această atenționare hidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: 

- Argeș, Dâmboviţa, Gorj, Hunedoara, Prahova, Sibiu și Vâlcea  (7 prefecturi) – COD Galben;

Debitele au fost, în general, relativ staționare, exceptând râurile din bazinele superioare ale Argeșului și Ialomiței, unde au fost în creștere ca urmare a precipitațiilor căzute în interval și propagării și doar prin propagare pe cursul inferior al Mureșului.

Pe cursul superior al Prutului, debitele au fost în scădere.

Debitele se situează, în general, sub mediile multianuale lunare, la valori cuprinse între 30–90% din acestea, mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Bârzava, Moravița, Caraș, Nera, Cerna, Putna, Rm. Sărat, Bârlad, bazinul superior al Timișului, cursul mijlociu și inferior al Someșului, pe cursul superior al Prutului și pe afluenții acestuia, pe unii afluenți din bazinele Jiului, Oltului, Argeșului, Bistriței, Trotușului și din bazinul mijlociu și inferior al Mureșului.

În interval s-a situat peste COTA DE ATENȚIE râul Bughea la stația hidrometrică Bughea de Jos (150+10)-jud. AG.

În interval au fost emise două AVERTIZĂRI HIDROLOGICE și două ATENȚIONĂRI HIDROLOGICE pentru fenomene imediate. 

Este în vigoare ATENȚIONAREA HIDROLOGICĂ nr. 91 din 12.08.2026.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi, în general, relativ staționare, exceptând cursurile mijlocii și inferioare ale Argeșului și Ialomiței și cursul inferior al Mureșului, unde vor fi în creștere prin propagare.

Pe râurile din bazinele superioare ale Argeșului și Ialomiței și pe cursul superior al Prutului, debitele vor fi în scădere.
Sunt posibile scurgeri importante pe versanți, torenți, pâraie, viituri rapide pe unele râuri mici, cu posibile efecte de inundații locale și creșteri de niveluri și debite, cu posibilitatea depășirii COTELOR DE ATENȚIE pe unele râuri din zonele de deal și munte din sudul țării.

Se menține în vigoare ATENȚIONAREA HIDROLOGICĂ nr. 91 din 12.08.2026, până la ora 09:00.
DUNĂRE
Debitul la intrarea în țară (secțiunea Baziaș) în intervalul 12 – 13.08.2026 a fost staționar, având valoarea de 1350 m3/s, sub media multianuală a lunii Iulie (4700 m3/s) și august (3900 m3/s).

În aval de Porțile de Fier debitele au fost, în scădere ușoară.

Debitul la intrarea în țară (secțiunea Baziaș) va fi în ușoară creștere (1400 m3/s).

În aval de Porțile de Fier debitele vor fi relativ staționare pe sectorul Gruia – Tr. Măgurele și în scădere ușoară pe sectorul Zimnicea - Tulcea. 
2. Situația meteorologică în intervalul 12.08.2026, ora 09.00 – 13.08.2026, ora 06.00
Administraţia Naţională de Meteorologie (A.N.M.) a emis la data de 12.08.2026, la ora 10:00, Atenționarea Meteorologică nr. 136, conform căreia:

*Mesaj 1/3 - Atenționare Meteorologică, cod galben - valabilă în intervalul 12.08.2026, ora 10:00-12.08.2026, ora 21:00, vizând temperaturi deosebit de ridicate, între 34 și 38 de grade, caniculă, disconfort termic ridicat, în 6 jud: CS, DJ, GR, MH, OT  și TR.

*Mesaj 2/3 - Atenționare Meteorologică, cod galben - valabilă în intervalul 12.08.2026, ora 10:00-12.08.2026, ora 16:00, vizând intensificări ale vântului, 40...45 km/h, în 6 jud: BR, BZ, CL, GL, IL și VN.

*Mesaj 3/3 - Atenționare Meteorologică, cod galben - valabilă în intervalul 12.08.2026, ora 13:00-12.08.2026, ora 21:00, vizând instabilitate atmosferică, averse torențiale însemnate cantitativ, 15...30 l/mp și izolat de peste 40 l/mp, în 10 jud: AG, BV, BZ, CS, CV, DB, GJ, PH, SB și VL.
Această Atenționare Meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:
Către Prefecturile Judeţelor:
- Caraş-Severin, Dolj, Giurgiu, Mehedinţi, Olt și Teleorman (6 prefecturi)-COD GALBEN (mesaj 1);

- Brăila, Buzău, Călăraşi, Galaţi, Ialomiţa și Vrancea (6 prefecturi)-COD GALBEN (mesaj 2);

- Argeş, Braşov, Buzău, Caraş-Severin, Covasna, Dâmboviţa, Gorj, Prahova, Sibiu și Vâlcea (10 prefecturi)-COD GALBEN (mesaj 3).
ÎN ŢARĂ:
Valorile termice au scăzut față de ziua precedentă în aproape toată țara, dar vremea a fost călduroasă în vest, sud și pe arii relativ extinse în centru, caniculară în cea mai mare parte a Olteniei și pe arii restrânse în sudul Banatului, sud-vestul Munteniei și al Transilvaniei și în vestul Dobrogei. Indicele temperatură-umezeală (ITU) a atins și a depășit ușor pragul critic de 80 de unități pe arii relativ extinse în Oltenia, în sudul Munteniei, izolat în Dobrogea și în sudul Banatului. Cerul a fost mai mult senin, dar după-amiaza și seara, în zona Carpaților Meridionali instabilitatea atmosferică a fost accentuată și s-a manifestat prin dezvoltări noroase convective, averse torențiale și descărcări electrice. Cantitățile de apă au depășit pe arii restrânse 25 l/mp (până la 65,7 l/mp la Fundata). Manifestări de ușoară instabilitate atmosferică au fost mai ales noaptea pe arii restrânse în Oltenia, Muntenia și Dobrogea. Vântul a suflat slab și moderat, cu intensificări ziua în sudul Moldovei, jumătatea estică a Munteniei și în Dobrogea, dar de scurtă durată și în timpul ploilor (rafale de 50...70 km/h). Temperaturile maxime s au încadrat între 21 de grade la Rădăuți și 38 de grade la Drobeta-Turnu Severin. La ora 6.00, valorile termice erau cuprinse între 9 grade la Rădăuți și 24 de grade la Mangalia.
Observație: de ieri dimineață, de la ora 6.00, au fost în vigoare 11 mesaje (5 cod portocaliu și 6 cod galben) pentru fenomene meteorologice periculoase imediate ce au vizat instabilitatea atmosferică: 
- 1 cod portocaliu și 1 cod galben emise dee CNPM București pentru SRPV Sibiu (jud. Brașov);
- 2 cod portocaliu și 1 cod galben emise de CNPM București pentru Muntenia;
- 2 cod portocaliu și 4 cod galben emise de SRPV Craiova.

LA BUCUREŞTI

Vremea a fost călduroasă, disconfortul termic ridicat și indicele temperatură-umezeală (ITU) a atins pragul critic de 80 de unități. Cerul a fost mai mult senin ziua, dar cu înnorări trecătoare pe parcursul nopții. Vântul a suflat slab și moderat, cu ușoare intensificări mai ales în a doua parte a intervalului (rafale de 35...45 km/h). Temperatura maximă a fost de 32 de grade la Afumați și Băneasa și 33 de grade la Filaret, iar la ora 06.00 se înregistrau 21 de grade.
3. Prognoza meteorologică în intervalul 13.08.2026, ora 09.00 – 14.08.2026, ora 09.00
ÎN ŢARĂ

Valorile termice vor scădea în majoritatea zonelor, mai semnificativ în sud-vest și în sud. Temperaturile maxime vor fi cuprinse între 24 de grade în nordul Moldovei, estul Transilvaniei și pe litoral și 32 de grade în Banat și în Crișana, iar cele minime se vor situa de la 5 grade în depresiunile Carpaților Orientali, până la 20 de grade pe litoral. Cerul va fi variabil, temporar cu înnorări, averse și descărcări electrice, mai ales ziua, local în Carpații Meridionali și izolat în restul zonei montane, în Oltenia, Muntenia și Transilvania. Punctiform se vor acumula cantități de apă de 10...15 l/mp. Vântul va sufla slab și moderat, pe alocuri cu ușoare intensificări pe parcursul zilei în sudul și nord-vestul țării (în general viteze de 40...50 km/h).
LA BUCUREŞTI
Vremea va fi predominant frumoasă. Cerul va fi variabil, iar vântul va sufla moderat ziua (viteze de 30...35 km/h) și în general slab noaptea. Valorile termice vor scădea, astfel că maxima se va situa în jurul valorii de 30 de grade, iar minima va fi de 14...16 grade.
II. CALITATEA APEI


1.1. Pe fluviul Dunărea
Nu au fost evenimente deosebite.  
1.2.. Pe râurile interioare
A.B.A. Mureş revine cu informații suplimentare, despre evenimentul de la Salina Praid:

- Determinarea conductivității in situ, orara 24/24, se monitorizează prin senzori calitativi în 5 secțiuni: Praid/r. Corund, Sărățeni/r. T-va Mică, Mihalț/r. T-va Mare, Radna și Năldac/r. Mureș.

- Conform adresei ABA Mures nr. 1935/29.01.2026, începând cu data de 01.02.2026, monitorizarea calitativă prin analize de laborator continuă astfel: cu o frecvență de 1/ săptămână în 4 secțiuni: r. Corund (amonte confluența cu r. T-va Mică), r. T-va Mică (aval loc. Praid), r. T-va Mica (priza de apă Fântânele), r. T-va Mică (priza de apă Târnăveni), iar pentru celelalte secțiuni determinările se for face conform manualului de operare.

A.B.A. Buzău-Ialomiţa informează că: S.G.A. Prahova monitorizează permanent calitatea apei amonte și aval de zona afectată de Salina Slănic, pe 
cursurile de apă Slănic, Vărbilău și Teleajen.
S.G.A. Gorj informează cu privire la producerea, la data de, 12.08.2026, în jurul orei 08:30, a unui incident de poluare accidentală a râului Jiu, în zona stației de epurare aparținând S.C. ApaRegio Gorj S.A., județul Gorj. (Ultimul eveniment de poluare similar a avut loc acum cateva zile, la data de 10.08.2026).

*Incidentul a fost semnalat ca urmare a identificării unei evacuări de apă uzată, însoțită de un miros specific.

*În vederea verificării situației și stabilirii cauzelor și impactului asupra factorului de mediu apă, personal de specialitate din cadrul S.G.A. Gorj s-a deplasat în teren, unde au fost efectuate investigații și prelevări de probe de apă.

S-au prelevat probe de apă din râul Jiu: 

-amonte cca. 40 m de evacuarea apelor uzate menajere în secțiunea „evacuare generală –ieșire Stație epurare Tg-Jiu”– S.C. APAREGIO GORJ S.A.- C.E.D. Tg-Jiu; evacuare generală –ieșire Stație epurare Tg.Jiu”- S.C. APAREGIO GORJ S.A.- C.E.D. Tg-Jiu; aval cca. 40 m de evacuarea apelor uzate menajere în secțiunea „evacuare generală –ieșire Statie epurare Tg-Jiu”– S.C. APAREGIO GORJ S.A.- C.E.D. Tg-Jiu; urmând ca rezultatele analizelor și informațiile suplimentare privind situația constatată vor fi comunicate ulterior.      

ABA Argeș Vedea revine cu informații suplimentare referitoare la, măsurile luate pentru remedierea deteriorării calității apei brute din lacul de acumulare Budeasa sesizată de către operatorul regional de alimentare cu apă a municipiului Pitești + zonele riverane (APĂ CANAL 2000 SA Pitești), din data de 11.08.2026:

*la data de 12.08.2026 ora 08.30 la sediul Instituției Prefectului Județul Argeș a avut loc o întâlnire de lucru la care au participat reprezentanții Instituției Prefectului Județul Argeș, IJSU Argeș, Hidroelectrica SA – Sucursala Hidrocentrale Curtea de Argeș, ABA Argeș Vedea, APĂ CANAL 2000 SA Pitești, DSP Argeș și Aquaterm AG 98 SA (operatorul regional de alimentare cu apă a municipiului Curtea de Argeș + zonele riverane).

*În cadrul acestei întâlniri au fost prezentate și analizate rezultatele analizelor de calitate a apei (concentrație de Mangan) efectuate de către reprezentanții APĂ CANAL 2000 SA Pitești la intrare în stația de tratare Budeasa, valorile înregistrate în ultimele 24 ore având o tendință de creștere: 440 mg/l, față de o valoare normală de 50 – 100 mg/l, fiind afectat întreg procesul tehnologic al stației de tratare și distribuție a apei potabile către consumatori.

*În urma acestei ședințe au fost dispuse următoarele măsuri:

*Pornirea începând cu data de 12.08.2026 – ora 14.00  a CHE Vâlcele și funcționarea cu un hidroagregat timp de 24 de ore din 24 pe o perioadă de 2 – 3 zile;

*Monitorizarea de reprezentanții APĂ CANAL 2000 SA Pitești a concentrației de Mangan la intrarea în Stația de tratare Budeasa din 3 în 3 ore și informarea permanentă a grupului de lucru constituit la nivelul județului Argeș; În funcție de evoluția concentrației de mangan, corelată cu funcționarea CHE Vâlcele, programul de exploatare poate fi adaptat în următoarele 2-3 zile;

*Majorarea deschiderii vanei plane GF 1 a barajului Vdiraru pentru evacuarea controlată a unui debit de aproximativ 6,0 mc/s și menținerea acestei poziții timp de 7 – 10 zile, în funcție de calitatea apei brute din aval, precum și de volumele existente în lacurile de acumulare;

 *Prezentul Plan de măsuri are ca scop îmbunătățirea calității apei brute în secțiunea de captare a stației de tratare Budeasa – lacul de acumulare Budeasa și revenirea la un flux tehnologic normal, fără a fi afectată alimentarea cu apă a populației din municipiul Pitești și zonele riverane.

1.3. Pe Marea Neagră 
A.B.A. Dobrogea Litoral informează că la data de 12.08.2026, la ora 20:10, a fost semnalată prezența a 2 delfini eșuați, unul pe plaja Costinești si unul pe plaja din Vama Veche, jud. Constanța.  

Au fost informate conform protocolului de colaborare INCDM Grigore Antipa şi ONG Mare Nostrum pentru identificarea speciei.
A fost anunțat S.G.A. Constanța pentru a fi ridicați de pe plajă. 
III. CALITATEA MEDIULUI
1. În domeniul aerului
ANMAP, Agenția Națională pentru Mediu și Arii Protejate informează că din rezultatele analizelor efectuate la data de 11.08.2026 în cadrul Rețelei Naționale de Monitorizare nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). 

Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la stațiile de monitoring a calității aerului, din teritoriu, cu următoarele indicative:

TL-3 (Isaccea-Judetul Tulcea = 63.21µg/m³.

                 B-30 (loc. Buftea, jud. Ilfov.= 71.39µg/m³

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.
GNM-CJ Constanța revine cu informați suplimentare referitoare la incendiul din zona loc. Lumina, jud. Constanța, izbucnit în data de, 12.08.2026, ora 19:30:                                                                                                                                                                                                                 *incendiul a avut loc pe amplasamentul societății Sara Transport SRL din localitatea Lumina, zona Peninsulă, având ca obiect de activitate - colectarea deșeurilor periculoase și nepericuloase. 

*Suprafața afectată de incendiu este de cca 7000 mp. 

*Cantitatea de deșeuri periculoase și nepericuloase afectată de incendiu este estimată la cca. 900 tone (20 tone deșeuri periculoase, 100 tone grăsimi și 800 tone deșeuri de materiale plastice).
*Din informațiile preliminare furnizate de către reprezentanții ISU Dobrogea, cauza producerii acestuia este necunoscută.

*ISU Dobrogea a intervenit cu  autospeciale de stingere cu apă și spumă din și un echipaj SMURD. 
*Incendiul a fost izolat, perimetrul afectat a fost delimitat de către echipele de intervenție. 

*La ora  21:45 incendiul nu a fost lichidat.

*Echipa de permanență a GNM-CJ CT, s-a deplasat pe amplasament menționat anterior. Din primele informații furnizate de echipele de intervenție nu au fost înregistrate victime.

*A fost activat sistemul RO-ALERT pentru populația din comuna Lumina.
ANM estimează evoluția norului de fum din zona localității Lumina (ieșirea spre Năvodari), județul Constanța, pentru intervalul: 12.08.2026 ora 20:50 – 13.08.2026 ora 08:00:                                                                                                                                                                                                 *Având în vedere simulările modelelor numerice rulate în cadrul Administrației Naționale de  Meteorologie, privind evoluția norului de fum din zona localității Lumina (ieșirea spre Năvodari),  județul Constanța, se apreciază că cerul va fi variabil.                                                                                                                                                                                                                                                                                                                          *Circulația aerului se va realiza din sector nord-nord-estic, cu viteze în general de 25...35 km/h, astfel încât norul de fum va fi în deplasare către sud-sud-vest.                                                                                                                                                                                                                                                   *În funcţie de evoluţia şi intensitatea fenomenelor meteorologice,  Administraţia Naţională de Meteorologie va actualiza prezentul mesaj. 
2. În domeniul solului și vegetației 
Garda Forestieră Timișoara revine cu informații despre producerea unui incendiu la data de 09.08.2026, la ora 10:30, în zona orașului Băile Herculane, pe raza Ocolului Silvic Băile Herculane, jud. Caraș-Severin. Suprafața afectată în data de 12.08.2026 era de cca 4 ha de litieră și coronament, iar 30 angajați personal silvic, 6 pompieri civili și 4 pompierii militari intervin în continuare pentru stingere cu unelte specifice PSI, asistați de un elicopter.

Garda Forestieră Timișoara revine cu informații despre producerea unui incendiu la data de 11.08.2026, la ora 14:00, în zona comunei Sichevița, pe raza Ocolului Silvic Moldova Nouă, jud. Caraș-Severin. Suprafața afectată în data de 11.08.2026 era de cca 6,77 ha de litieră, iar 8 angajați personal silvic, 5 pompierii militari și 5 cetățeni, intervin în continuare pentru stingere cu unelte specifice PSI, rucsaci cu apă și suflantă frunze.

3. În domeniul supravegherii radioactivității mediului 

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.
4. În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5. Probleme la construcțiile hidrotehnice
ABA Dobrogea-Litoral revine cu informații suplimentare, că urmare ploilor însemnate cantitativ, cumulate până la această dată, începând din luna aprilie, pe sectorul amonte al cursului de apă Topolog, care descarcă în acumularea permanentă Hazarlâc            ( acumulare ce nu se afla in administrarea ABA Dobrogea Litoral și în care se descarcă trei cursuri de apa: Topolog, Bentu și Dovrigelu), au condus la creșterea nivelului apei în această acumulare, cota înregistrată în data de 12.08.2026 fiind de 8.75 m MN75, cu 5 cm peste Faza I a barajului Hazarlâc (Barajul Hazarlâc se află în administrarea S.G.A. Constanța).                                                                                                                                                                           *Barajul Hazarlâc lucrează în parametrii proiectați. Nu există pericol asupra stabilității barajului. 

*Se va monitoriza evoluția nivelului apei în acumularea Hazarlâc precum și  comportarea barajului, de către personalul de supraveghere din cadrul S.H. Dunăre- Cernavoda.
6. Alimentări cu apă
Pe râurile interioare:

A.B.A. Arges-Vedea, informează că:  
Având în vedere că aportul de bazin natural al cursurilor de râu aval baraj Vidraru (Valea lui Stan, Arefu, Limpedea) este insuficient pentru asigurarea volumelor de apă necesare SC AQUATERM AG 98 SA pentru alimentarea cu apă a populației din municipiul Curtea de Argeș, începând cu data de 25.06.2026 ora 17.00 la barajul Vidraru este deschisă 4 % vana plană aferentă GF1, debitul deversat fiind de 2,3 mc/s.  
A.B.A. Argeș-Vedea informează la data de, 12.08.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  
Apa poate fi folosită pentru toate activitățile gospodarești, iar pentru baut este necesar a fi fiartă și apoi răcită.
ABA SOMEȘ TISA

Datorită perioadei de secetă prelungită, în UAT-urile:

- Ulmeni(cu satele aferente), cantitatea de apă brută la sursă, s–a diminuat considerabil, necesitând menținerea de restricții și anume,diminuarea sau sistarea activităților auxiliare sau de producție, corespunzătoare treptei I de restrictii.

- Coroieni(cu satele aferente), restrictionarea consumului de apă prin stabilirea unui program zilnic de furnizare.

A.B.A. Buzău-Ialomița, revine cu informații suplimentare, la data de, 13.08.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

Pe Fluviul Dunărea:
A.B.A. Buzău-Ialomița informează că, urmare scăderii debitului râului Buzău din ultima perioada, începând cu data de 03.08.2026 se trece la aplicarea fazei de atenționare/avertizare pentru sectorul 1 râu Buzău - vărsare – ph Banița.

A.B.A. Buzău-Ialomița informează că, urmare scăderii debitului fluviului Dunărea, precum și a prognozei hidrologice a debitelor medii zilnice, începând cu data de 18.06.2026 se trece la aplicarea fazei de atenționare/avertizare pentru sectorul 4 Braila – Galati.
- începând cu data de 06.07.2026 s-a trecut la aplicarea fazei de atenționare/avertizare pentru sectorul 5.1: Vadu Oii – Brăila (PH Vadu Oii).

-se mentine faza de atenționare/avertizare pentru sectorul 5.2: Braț Măcin-P.H. Smirdan din 19.05.2026.

- se menține faza de atenționare/avertizare pentru sectorul 6.1: Chiciu-Vadu Oii (amonte Chiciu) din 12.05.2026.

- se menține faza de atenționare/avertizare pentru sectorul 6: Chiciu-Vadu Oii (amonte Chiciu) din 12.05.2026.

Folosințele care se alimentează cu apă din Dunăre - sectorul 4:  Brăila - Galați sunt:

- irigații: FOUAI Vădeni, A.N.I.F. BRĂILA - Amenajarea Terasa Brăilei - km. 166 (UA Brăila Nord).
- începând cu data de 13.07.2026 se trece la aplicarea treptei III de restricții pentru sectorul 5.2 Braț Măcin - P.H. Smârdan.

- începând cu 14.07.2026 se trece la aplicarea treptei III de restricții pentru sectorul 6 Chiciu-Vadu Oii (amonte Chiciu – secțiune Călărași).

-începând cu 20.07.2026 se instituie treapta lll de restrictii pentru perioada de vara pe sectorul 6.1. Chiciu - Vadu Oii (PH Fetesti).

Folosințele care se alimentează cu apă din Dunăre - Braț Măcin pe sectorul 5.2 - PH Smârdan sunt:

- irigații: ANIF Brăila - Amenajare Insula Mare a Brailei - SPR Salcia, SPR Titcov, SPR Maicanu, SPR Gemenele, SPR Filipoiu.

· ABA Dobrogea-Litoral informează că, din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre:  
· La data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;                                                                                                                                                                                                                                                                                          * În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Din data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, a fost instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;                 
· piscicultură: SC Danubiu Elite Buc. –Am. pisc. Dunăreni.  

· Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

· La data de 21.05.2026 nivelul Dunării, respectiv debitul, s-a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).
· la data de 17.06.2026, nivelul Dunării, respectiv debitul, au atins valorile de atenționare/avertizare:                                                                                                                                       *Conform Planului de restricții, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina).  
· se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
-
la data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  
· În acest sens, s-a instituit faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).
· La data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

· Conform Planului de restricții pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

· debitul de atenție/avertizare


           Qat   = 859.536 mc/s;

· debitul necesar pentru satisfacerea cerințelor cantitative  QN    = 716.28 mc/s;

· debitul necesar pentru îndeplinirea condițiilor de calitate   QNPCA = 324 mc/s;
· În acest sens, va fi aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026. Astfel, Unitatea 1 a CNE Cernavodă a fost oprită controlat și deconectată de la Sistemul Energetic Național în dimineața zilei de 28 iulie 2026, din cauza nivelului foarte scăzut, fără precedent, al Dunării, cauzat de seceta severă, în baza procedurilor centralei aplicabile în situații de secetă severă, iar Unitatea 2 din 13.08.2026.

